CELEX: 62011CA0361
Language: el
Date: 2013-01-17 00:00:00
Title: Υπόθεση C-361/11: Απόφαση του Δικαστηρίου (πρώτο τμήμα) της 17ης Ιανουαρίου 2013 [αίτηση του Rechtbank Haarlem (Κάτω Χώρες) για την έκδοση προδικαστικής αποφάσεως] — Hewlett-Packard Europe BV κατά Inspecteur van de Belastingdienst/Douane West, kantoor Hoofddorp [Κοινό Δασμολόγιο — Συνδυασμένη Ονοματολογία — Δασμολογική κατάταξη — Εκτυπωτές πολλαπλών λειτουργιών οι οποίοι φέρουν αυτοτελή μονάδα εκτυπώσεως laser συναρμολογημένη με αυτοτελή μονάδα σαρώσεως και επιτελούν επίσης λειτουργία αντιγραφής — Διάκριση 84433191 — Κύρος του κανονισμού (ΕΚ) 1031/2008]

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/5
            
         Απόφαση του Δικαστηρίου (πρώτο τμήμα) της 17ης Ιανουαρίου 2013 [αίτηση του Rechtbank Haarlem (Κάτω Χώρες) για την έκδοση προδικαστικής αποφάσεως] — Hewlett-Packard Europe BV κατά Inspecteur van de Belastingdienst/Douane West, kantoor Hoofddorp
   (Υπόθεση C-361/11) (1)
   
   (Κοινό Δασμολόγιο - Συνδυασμένη Ονοματολογία - Δασμολογική κατάταξη - Εκτυπωτές πολλαπλών λειτουργιών οι οποίοι φέρουν αυτοτελή μονάδα εκτυπώσεως laser συναρμολογημένη με αυτοτελή μονάδα σαρώσεως και επιτελούν επίσης λειτουργία αντιγραφής - Διάκριση 8443 31 91 - Κύρος του κανονισμού (ΕΚ) 1031/2008)
   2013/C 63/06
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Haarlem
   
      Διάδικοι στην υπόθεση της κύριας δίκης
   
   Hewlett-Packard Europe BV
   
      κατά
   
   Inspecteur van de Belastingdienst/Douane West, kantoor Hoofddorp
   
      Αντικείμενο
   
   Αίτηση προδικαστικής αποφάσεως — Rechtbank Haarlem — Κοινό δασμολόγιο — Δασμολογική κατάταξη εκτυπωτών πολλαπλών λειτουργιών οι οποίοι συστάθηκαν με συναρμολόγηση τριών αυτοτελών μονάδων (εκτυπωτή, σαρωτή και φωτοτυπικού μηχανήματος) — Κατάταξη, πριν από την 1η Ιανουαρίου 2007, στη διάκριση 8471 60 20 της συνδυασμένης ονοματολογίας καθιστώσα δυνατή την απαλλαγή τους από τελωνειακούς δασμούς, κατ’ εφαρμογήν της αποφάσεως του Δικαστηρίου της 11ης Δεκεμβρίου 2008 στις συνεκδικασθείσες υποθέσεις C-362/07 και C-363/07, Kip Europe (Συλλογή 2008, σ. I-9489) — Κύρος του κανονισμού (ΕΚ) 1031/2008 της Επιτροπής, της 19ης Σεπτεμβρίου 2008, για τροποποίηση του παραρτήματος I του κανονισμού (ΕΟΚ) 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (EE L 291, σ. 1)
   
      Διατακτικό
   
   Από την εξέταση των προδικαστικών ερωτημάτων δεν προέκυψε κανένα στοιχείο ικανό να επηρεάσει το κύρος του κανονισμού (ΕΚ) 1031/2008 της Επιτροπής, της 19ης Σεπτεμβρίου 2008, για τροποποίηση του παραρτήματος I του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, κατά το μέρος που κατατάσσει στη διάκριση 8443 31 91 της συνδυασμένης ονοματολογίας που περιλαμβάνεται στο παράρτημα I του κανονισμού 2658/87, όπως τροποποιήθηκε με τον κανονισμό (ΕΚ) 254/2000 του Συμβουλίου, της 31ης Ιανουαρίου 2000, εκτυπωτές πολλαπλών λειτουργιών, όπως εκείνοι που αποτελούν το αντικείμενο της διαφοράς της κύριας δίκης, οι οποίοι φέρουν αυτοτελή μονάδα εκτυπώσεως laser συναρμολογημένη με αυτοτελή μονάδα σαρώσεως, επιτελούν επίσης λειτουργία αντιγραφής και τέθηκαν σε ελεύθερη κυκλοφορία τον Απρίλιο του 2009.
   
      (1)  ΕΕ C 282 της 24.9.2011.